Hu-faq-doccam

Mi a dokumentum-kamera? Hogyan használhatom ezt a Polycom ViewStation FX/VSX7000 berendezésekkel?
A dokumentum kamera nem elektronikus dokumentumok illetve tárgyak képének videokonferenciával történő átvitelét teszi lehetővé. Nagyon hasonló egy írásvetítőhöz, azzal a különbséggel, hogy a tárgy ill. fólia képét nem a falra vetíti ki, hanem videojelként a videokonferencia eszköz felé továbbítja.

A dokumentum kamerát általában S-Video kábellel kell csatlakoztatni a videokonferencia berendezéshez. A Polycom ViewStation FX esetében a megfelelő bemenet egy sematikus dokumentum kamera rajzzal jelölve van. A Polycom VSX 7000 berendezésnél a kamerát a 2-es bemenetre kell csatlakoztatni.

Beállítások Polycom ViewStation FX esetén:  Admin Setup -> Video/Cameras -> Cameras menü High Resolution Camera: 2 

Beállítások Polycom VSX 7000 esetén:  System -> Admin Settings -> Cameras menü Camera 2: Document (2. oldal) Camera 2: Motion/Sharpness (CIF/4CIF átvitel) 

Motion beállítás javasolt, ha fontos a mozgás, de kevésbé a minőség (kis felbontás); Sharpness beállítás javasolt, ha inkább az élesség fontos (pl. papír alapú dokumentumok) és kevésbé a folyamatos mozgás.

A Polycom ViewStation FX rendszer esetében a különböző videobemenetek közötti választás a távirányítón lévő Near gomb segítségével történik, míg a Polycom VSX 7000 eszköznél a Camera gombbal.